
Veliki Bukovec, 03. ožujka 2026.
	
Na temelju članka 10. Pravilnika o financiranju javnih potreba od interesa za opće dobro koje provode udruge na podru;ju Opíne Veliki Bukovec („Službeni vjesnik Varaždinske županije“ broj 14/25), a u skladu s Proračunom Općine Veliki Bukovec za 2026. godinu („Službeni vjesnik Varaždinske županije“ broj 122/25), Općina Veliki Bukovec objavljuje 

JAVNI  NATJEČAJ
za dodjelu financijskih potpora za programe organizacija civilnog društva koje djeluju na području Općine Veliki Bukovec u 2026. godini


1. VRSTE FINANCIJSKIH POTPORA I POJMOVI

Javni natječaj objavljuje se u svrhu dodjele financijskih sredstava za programe i projekte udruga od interesa za opće dobro koje provode udruge koje svojim aktivnostima doprinose ispunjavanju ciljeva i prioriteta definiranih strateškim i planskim dokumentima Općine Veliki Bukovec.

U sklopu ovog natječaja organizacije civilnog društva svoje prijave mogu podnijeti za programe/projekte – kratkoročne, manje opsežne, uglavnom jednokratne aktivnosti u koje je uključen manji broj korisnika te koje se provode na području Općine Veliki Bukovec ili za potrebe korisnika s prebivalištem na području Općine Veliki Bukovec. Trajanje programa definirano je početkom i krajem programa.

Trajanje programa može biti najdulje do 31.12.2026. godine.

Pojmovi koji se spominju a bitni su za prijavu na ovaj javni poziv:

Članovi – osobe učlanjene u organizaciju civilnog društva. 
Korisnici – osobe koje koriste usluge ili su na bilo koji način uključene ili sudjeluju u provedbi programa/projekata koje organizacija civilnog društva provodi kroz godinu.



2. IZNOS FINANCIJSKE POTPORE I PRIORITETNA PODRUČJA

	Za programe Proračunom Općine Veliki Bukovec za 2026. godinu osigurana su sredstva za financiranje prioritetnih programa/projekata u ukupnom iznosu od 40.000,00 eura.
Programi i projekti udruga od općeg interesa na području Općine Veliki Bukovec za čije se financiranje osiguravaju sredstva u Proračunu Općine Veliki Bukovec za 2026. godinu jesu oni koji ostvaruju javne potrebe građana i pridonose razvitku i općem napretku Općine, a odnose se na:

I. Kultura i kulturne manifestacije 
	-zaštita i promicanje tradicijske baštine i običaja Bukovečkog kraja 
	-poticanje i afirmacija kulturnog stvaralaštva djece i mladih 
	-poticanje i afirmacija kulturnog amaterizma 
	-očuvanje kulturne baštine 
	-rad udruga na području plesne, glazbene, dramske i likovne umjetnosti 
	
II. Promicanje i poticanje na bavljenje sportom
	-organizacija provedbe programa u području sporta
	-organizacija redovnih programa
	-sudjelovanje na općinskim manifestacijama
	-promocija izvan Općine
	
III. Ostali programi 
		 -unapređenje kvalitete života socijalno ugroženih mještana invalida i nemoćnih osoba 
	 - unapređenje kvalitete života djece i mladih 
	 -unapređenje kvalitete života osoba starije životne dobi 
 -unapređenje kvalitete života hrvatskih branitelja 
	 -organizacija izvannastavnih i izvanškolskih aktivnosti
 -sigurnost djece i mladih, te prevencija nasilja među djecom i mladima
	 -prevencija svih oblika ovisnosti djece i mladih
   -osposobljavanje za korištenje informacijskih i komunikacijskih tehnologija
	 -promocija lokalne zajednice, tradicije i baštine, 
	 -aktivnije sudjelovanje žena, djece i mladih u društvu 
	 -zaštita okoliša, prirode, životinja i zdravlja 
	 -promocija poljoprivrede i lokalne gastronomije. 

Programi od interesa za opće dobro u Republici Hrvatskoj koji se provode  na području Općine Veliki Bukovec, smatraju se zaokruženi i tematski jasno određeni skup/skupovi aktivnosti koje su u skladu s vrednotama propisanim Ustavom Republike Hrvatske te čije provođenje kroz dugoročni ili vremenski ograničeni rok djelovanja daje vidljivu dodatnu društvenu vrijednost kojom se podiže kvaliteta života pojedinca i unapređuje razvoj šire društvene zajednice.


Za programe/projekte najmanji i najveći iznosi koji se mogu odobriti iznose:

	1. Kultura i kulturne manifestacije
			Najmanji iznos: 130,00 EUR  	       Najveći iznos: 3.000,00 EUR

		2. Promicanje i poticanje na bavljenje sportom
			Najmanji iznos: 130,00 EUR 	       Najveći iznos: 7.000,00 EUR

		3. Ostali programi
			Najmanji iznos: 130,00 EUR                    Najveći iznos: 3.000,00 EUR

	

3. PRAVO PRIJAVE OSTVARUJU:
Pravo prijave imaju organizacije civilnog društva registrirane prema Zakonu o udrugama („Narodne novine“ br. 74/14, 70/17, 98/19 i 151/22) i upisane u Registar neprofitnih organizacija.

Prijave za sufinanciranje razmatrati će se isključivo ako organizacija civilnog društva udovoljava slijedećim uvjetima:
a) organizacija civilnog društva je upisana u Registar udruga Republike Hrvatske,
b) organizacija civilnog društva je upisana u Registar neprofitnih organizacija RH,
c) da djeluje na području Općine Veliki bukovec najmanje godinu dana od trenutka objave Natječaja te čije je primarno djelovanje usmjereno na područje Općine Veliki Bukovec, a čije se djelovanje mora dodijeliti i korisnicima koji nemaju registrirano sjedište na području Općine Veliki Bukovec ako svojim djelovanjem obuhvaćaju i korisnike s područja Općine Veliki Bukovec ili provode programe na području Općine Veliki Bukovec 
d) da djeluje u prioritetnim područjima navedenim točkom 3. ovog javnog natječaja
e) organizacija koja je barem jednom u posljednje 3 godine sudjelovala u Općinskim događajima ili na drugi način doprinosila ugledu i promociji Općine Veliki Bukovec ili njezinim građanima.
f) programi u predmetnom području natječaja koje organizacija civilnog društva predlaže sukladni su ciljevima i zadaćama koje je organizacija civilnog društva utvrdila u statutu organizacije civilnog društva,
g) organizacija civilnog društva ima ljudske i materijalne resurse potrebne za provedbu prijavljenog programa/projekta
h) organizacija civilnog društva vodi transparentno financijsko poslovanje.
i) Jedna organizacija može prijaviti samo jedan (1) program/projekt.


4. PRAVO PRIJAVE NEMAJU:

1. ogranci, podružnice i slični ustrojbeni oblici organizacija civilnog društva koje nisu registrirane prema Zakonu o udrugama i upisane u registar udruga Republike Hrvatske kao i u Registar neprofitnih organizacija,
2. organizacije civilnog društva čiji je jedan od osnivača politička stranka.
3. ogranci, podružnice i slični ustrojbeni oblici organizacija civilnog društva koje nisu djelovale, doprinosile, imale članove sa prebivalištem na području Općine Veliki Bukovec
4. organizacije koje u svojim projektima/programima ne uključuju ili da drugi način nisu usmjerene na članove/korisnike s prebivalištem na području Općine Veliki Bukovec.
5. organizacije koje na bilo koji način nisu doprinosile ugledu, promociji ili drugom društveno korisnom radu Općine Veliki Bukovec
6. udruge koje se financiraju po posebnim propisima (VZO, DVD, Crveni križ, HGSS i dr.).





5. PROGRAMI KOJI SE NE MOGU PRIJAVITI NA NATJEČAJ:

1. znanstveno-istraživački programi, osim akcijskih istraživanja pod uvjetom da je istraživanje jedna od programskih aktivnosti, a ne glavna svrha programa,
2. programi velikih razmjera za koje je potrebna znatna financijska potpora, osim u slučaju ako je većina sredstava osigurana iz drugih izvora,
3. programi koji se isključivo temelje na investicijskim ulaganjima, izgradnji ili adaptaciji kapitalnih objekata i/ili kupnji opreme,
4. programi čija je jedina svrha korist članicama/članovima organizacije civilnog društva.
5. Programi s pretežno religijskom svrhom
6. programi usmjereni isključivo na zadovoljavanje temeljnih potreba poslovanja organizacije civilnog društva (npr. kupnja opreme, pokrivanje troškova redovnog poslovanja),


6. KRITERIJI  ZA DODJELU FINANCIJSKIH SREDSTAVA 

Prilikom razmatranja ocjene prijavljenih programa za financiranje, Povjerenstvo za provedbu natječaja  uzima u obzir slijedeće kriterije:

1. dostava pravovremene, cjelovito popunjene i ovjerene te potpune prijave
2. kvaliteta i sadržaj ponuđenog programa/projekta
3. dostupnost programa/projekta korisnicima
4. provođenje programskih aktivnosti u izravnom (neposrednom) radu s građanima/korisnicima Općine Veliki Bukovec,
5. financijska održivost programa/projekta
6. realan odnos troškova i očekivanih rezultata po programu/projektu
7. razvijanje solidarnosti i suradnja s drugim organizacijama civilnog društva i ostalim partnerima (tijelima državne uprave i/ili jedinicama lokalne i područne/regionalne samouprave na čijem području se program provodi, drugim stručnim institucijama i donatorima,
8. urednost u dostavljanju završnog izvještaja o realizaciji programa/projekta udruge
9. dostavljen popis članova ili korisnika s prebivalištem na području Općine Veliki Bukovec
10. nove ideje i modeli razvoja te načini rješavanja postojećih problema,
11. program/projekt je usklađen s prioritetima iz točke 2. ovog javnog natječaja
12. sudjelovanje organizacija civilnog društva u manifestacijama kojim je organizator ili suorganizator Općina Veliki Bukovec.

Prednost pri dodjeli sredstava imat će udruga koja će organizirati barem jedan program/projekt u kojem će sudjelovati članovi udruga sa sjedištem u Općini Veliki Bukovec i program/projekt biti usmjereni na građane/korisnike sa područja Općine Veliki Bukovec.


7. NAČIN  PRIJAVE PROGRAMA

Korisnik podnosi Prijavu za financiranje programa i projekata na propisanom obrascu koji je sastavni dio natječajne dokumentacije.
Obrasci koji su sastavni dio natječajne dokumentacije popunjavaju se putem računala te se dostavljaju u papirnatom ili elektroničkom obliku.
Prijava se podnosi elektronskim putem (na službenu e-mail adresu Općine Veliki Bukovec isključivo za natječaje: natjecaji@velikibukovec.hr), preporučeno poštom ili osobno (predaja na urudžbeni zapisnik), uz napomenu: „Prijava na natječaj za organizacije civilnog društva – ne otvaraj“. 
Svi propisani obrasci trebaju biti potpisani od strane osobe ovlaštene za zastupanje i ovjereni službenim pečatom.
Podnositelj prijave koja se podnosi u elektronskom obliku, dužan je na zahtjev davatelja financijskih sredstva dati na uvid svu potrebnu izvornu dokumentaciju i obvezne priloge u izvorniku.

[bookmark: _Hlk221647941]Obvezna natječajna dokumentacija za prijavu programa je:

1. dokaz o registraciji – izvod iz Registra udruga ne stariji od 3 mjeseca od datuma objave natječaja, ili elektronički ispis iz Registra
2. objedinjen, popunjen, ovjeren i potpisan opisni obrazac programa (Obrazac - 1)
3. dokaz o području djelovanja - preslika važećeg statuta i njegovih izmjena
4. popunjen, ovjeren i potpisan obrazac PROR-POT (izvještaj o potrošnji proračunskih sredstava iz prošle godine)
5. obrazac opisnog izvještaja provedbe programa ili projekta iz prošle godine (Obrazac 2 - izvještaja o izvršenju programa – opisni izvještaj)
6. potpisana i ovjerena Izjava o partnerstvu (Obrazac - 3) ukoliko organizacija prijavljuje projekt/program u partnerstvu (ukoliko je primjenjivo)
7. obveznici jednostavnog knjigovodstva dostavljaju: presliku Knjige primitaka i izdataka za proteklu poslovnu godinu te eventualno privremeni obračun za tekuću poslovnu godinu do dana prijave na natječaj 
8. obveznici dvojnog knjigovodstva dostavljaju: presliku godišnjeg financijskog izvješća za prethodnu poslovnu godinu i privremeni obračun za tekuću poslovnu godinu do dana prijave na natječaj
9. Izjava o nepostojanju dvostrukog financiranja (Obrazac -4) programa iz javnih izvora (proračuna jedinica lokalne i područne (regionalne) samouprave, državnog proračuna, sredstva dodijeljena temeljem natječaja ministartstva ili sredstva fondova Europske unije.
10. obrazac za ocjenu kvalitete/vrijednosti programa ili projekta (Obrazac za ocjenu kvalitete prijave)

Neobavezna dokumentacija za prijavu programa je:

[bookmark: _Hlk221647977]1. pismo namjere koje potvrđuje i objašnjava suradnju organizacije civilnog društva s lokalnim ustanovama, organizacijama, udrugama i jedinicama lokalne i područne (regionalne) samouprave u provedbi prijavnog programa,
2. zapisi, publikacije, novinski članci te ostali materijali koji prikazuju rad organizacije civilnog društva i u izravnoj vezi s prijavom programa.

Pismo namjere većim djelom usmjereno je na organizacije koje svojim djelovanjem do sad nisu svoje djelovanje imale usmjereno na korisnike/članove sa područja Općine, nisu sudjelovale u događajima u organizaciji ili suorganizaciji Općine Veliki Bukovec, doprinosile ugledu i promociji Općine Veliki Bukovec u posljednje 3 godina ili do sad nisu imale članove/korisnike s područja Općine Veliki Bukovec. 

Svi obrasci dostupni su u otvorenom formatu na web stranici Općine Veliki Bukovec, te je obvezno njihovo popunjavanje na računalu, a ovjera vlastoručno uz pečat.


8. ROK  ZA PODNOŠENJE  PRIJAVA

	Rok za podnošenje prijava programa je 30 dana od objave ovog natječaja, tj. prijave se mogu podnositi od 03. ožujka 2026. do zaključno 03. travnja 2026. godine.


9. POSTUPAK  ODOBRAVANJA I OBAVIJEST O REZULTATIMA NATJEČAJA

Prijave programa koje ne udovoljavaju administrativnim – formalnim uvjetima natječaja
(dostavljene nakon roka za podnošenje prijava, prijave koje ne zadovoljavaju uvjete natječaja ili su podnijete protivno uvjetima natječaja, prijave koje ne sadrže svu natječajem propisanu dokumentaciju) neće se razmatrati o čemu će organizacije civilnog društva biti posebno obaviještene pisanim putem. Utvrđivanje udovoljavaju li dostavljene prijave propisane uvjete iz natječaja zadatak je Povjerenstva za provedbu natječaja,
Općinski načelnik sukladno prijedlogu odluke Povjerenstva za provedbu natječaja o
financiranju programa i raspoloživim proračunskim sredstvima donosi konačnu odluku o odabiru programa za dodjelu sredstava financijske potpore
Svaka organizacija civilnog društva čiji je program ocjenjivan dobit će obrazloženje ocjene
svog programa u pisanom obliku.

Odluka o odabiru programa koji će biti financirani u 2026. godini bit će objavljena na službenoj internet stranici Općine Veliki Bukovec i na oglasnoj ploči Općine Veliki Bukovec ( Dravska 19, Veliki Bukovec, 42231 Mali Bukovec) u roku od 8 dana od dana donošenja Odluke načelnika o odabiru programa za dodjelu financijske potpore. Datum objave Odluke na službenoj Internet stranici Općine Veliki Bukovec smatra se datumom dostave iste organizacijama civilnog društva koje su sudjelovale u natječaju.

VAŽNA  NAPOMENA:
	Organizacije civilnog društva kojima se odobri (su)financiranje programa bit će obvezne sklopiti ugovor s Općinom Veliki Bukovec o provođenju programa, kojim će se osobito definirati iznos odobrenih sredstava, uvjeti i način korištenja dodijeljenih sredstava, način praćenja i kontrole namjenskog trošenja dodijeljenih sredstava te ostala međusobna prava i obveze. Ugovore o financijskoj potpori s Općinom Veliki Bukovec organizacije civilnog društva obvezne su potpisati najkasnije u roku od 30 dana do dana objave obavijesti o rezultatima natječaja.


10. PRAVO  PRIGOVORA

Pisani prigovor na Odluku o dodjeli financijskih sredstava za programe/projekte udruga može podnijeti udruga koja je sudjelovala u javnom natječaju u roku 8 radnih dana od dana objave odluke na internetskoj stranici Općine, a podnijeti prigovor ne odgađa izvršenje odluke i daljnju provedbu natječajnog postupka
Prigovor se može podnijeti isključivo na natječajni postupak te eventualno bodovanje nekog kriterija s manjim brojem bodova, ukoliko udruga smatra da je u prijavi dostavila dovoljno argumenata za drugačije bodovanje.
	Prigovor se podnosi općinskom načelniku.
	O prigovoru odlučuje općinski načelnik.
	Udrugama kojima nisu odobrena financijska sredstva, može se na njihov zahtjev u roku od 8 dana od dana objave rezultata natječaja omogućiti uvid u zbirnu ocjenu njihovog programa ili projekta uz pravo i obvezu Općine da zaštiti tajnost podataka o osobama koje su ocjenjivale program ili projekt.

11. ROKOVI ISPLATE ODOBRENIH SREDSTAVA

Za programe za koje se odobrava iznos do 1.500,00 eura isplata ukupnog iznosa će se izvršiti u roku od 30 dana od dana potpisa Ugovora o financijskoj potpori od strane ovlaštenog predstavnika organizacije civilnog društva.
Za programe za koje se odobrava iznos veći od 1.500,00 eura isplata ukupnog iznosa će se izvršiti u roku od 60 dana od dana potpisa Ugovora o financijskoj potpori od strane ovlaštenog  predstavnika  organizacije civilnog društva dok će se dinamika isplate ostatka iznosa definirati Ugovorom o financijskoj potpori.

Ugovor se neće sklopiti s udrugama koje nisu podnijele izvješće za utrošena sredstva za proteklu godinu.


13. PONIŠTENJE  NATJEČAJA

Općina Veliki Bukovec zadržava pravo poništenja natječaja ukoliko za to postoje opravdani razlozi, bez obveze snošenja nastalih troškova podnositeljima prijava programa na natječaj.


                                                                                   OPĆINSKI NAČELNIK
                                                                                     Ivan Modrić, v.r.                                                   

